cyanic-selkie/wikianc huggingface dataset:
Aud Marit Wiig
Æresbevisninger
I 2013 ble hun forfremmet til kommandør av Den kongelige norske fortjenstordenen.
25 (tall)
25 (tjuefem, også skrevet femogtyve på riksmål) er det naturlige tallet som kommer etter 24 og kommer før 26.
Asiagullkatt
Asiagullkatt (Catopuma temminckii) er en mellomstor villkatt som lever i Sørøst-Asia. Arten har 19 kromosompar.
En typisk asiagullkatt er 90 cm lang. Halen måler 50 cm. Katten veier fra 12 til 16 kg. Pelsen er vanligvis rød eller gyllenbrun, men svarte og grå fargevarianter finnes også.
Katten har en utbredelse i områdene omkring Himalaya, samt Burma, Malaysia og på Sumatra. Den er påtruffet opp til 3 000 moh.
Lite er kjent når det gjelder levevaner, men dyrene ser ut til å foretrekke revirer med knauser, hvor de kan ligge på lur og fange byttedyr. Katten kan klatre, men foretrekker å jage på bakken. Den spiser alt fra fugl (etter å ha fjernet fjærene), til matsøppel og åtsel.
Katten er ettertraktet som pelsdyr. Knoklene er etterspurt i kinesisk folkemedisin, noe som har ført dyret inn på listen over dyrearter i fare for utryddelse. Dette skyldes nok også at habitatene endrer seg på grunn av jungelrydding og jordbruk. Den har i mindre grad vist evne til å formere seg i fangenskap.
The Best
«The Best» er en sang skrevet av Mike Chapman og Holly Knight og ble første gang innspilt og gitt ut på albumet Hide Your Heart i 1988 av Bonnie Tyler. Sangen ble også gitt ut på singel senere samme år. Singelen kom på 10.-plass i Norge og Portugal, 34.-plass i Spania og 95.-plass i Storbritannia.
Tina Turner spilte inn sangen og ga den ut på albumet Foreign Affair i 1989. Sangen ble også gitt ut på singel samme år. Singelen kom på 2.-plass i Belgia, Polen, Spania og Østerrike, 3.-plass i Sveits, 4.-plass i Australia, Canada, Irland og Tyskland, 5.-plass i Nederland, Norge og Storbritannia, 6.-plass på Rock Chart i USA, 7.-plass i Italia, 11.-plass i Sverige, 13.-plass i Japan, 15.-plass på Pop-lista, 15, 23.-plass i Frankrike og 28.-plass i New Zealand. Musikkvideoen ble regissert av Lol Creme.
Simply the Best
«Simply the Best» er en ny-innspilling av sangen The Best og ble spilt inn og gitt ut på singel med Tina Turner og Jimmy Barnes i 1992. Singelen kom på 13.-plass i Australia og 11.-plass i New Zealand. Det ble også spilt inn en musikkvideo, som aldri har vært gitt ut offisielt.
26 (tall)
26 (tjueseks, også skrevet seksogtyve på riksmål) er det naturlige tallet som kommer etter 25 og kommer før 27.
Pacific Star
Pacific Star er en britisk militær kampanjemedalje tildelt for tjeneste i Stillehavet, Malaya og Øst-Asia under andre verdenskrig.
Utforming
Pacific Star er utformet som en stjerne med seks tagger og er laget av bronse. Forsiden har en midtmedaljong som viser kong Georg VIs kronede monogram omgitt av en bord med innskriften «THE PACIFIC STAR». Baksiden er slett, men kan i noen tilfeller ha mottagerens navn inngravert.
I Don’t Wanna Lose You
«I Don't Wanna Lose You» er skrevet av Albert Hammond og Graham Lyle som ble spilt inn og gitt ut på albumet Foreign Affair med Tina Turner i 1989. Sangen ble også gitt ut på singel senere samme år. Singelen kom på 3.-plass i Spania, 8.-plass i Storbritannia, 16.-plass i Irland, 18.-plass i Polen, 20.-plass i Østerrike, 24.-plass i Nederland, 30.-plass i Sveits, 38.-plass i Tyskland, og 53.-plass i Australia. Musikkvideoen ble regissert av Dominic Sena.
Pacific Star
Tildeling
Medaljen ble tildelt for stridstjeneste i Stillehavet mellom 8. desember 1941 og 2. september 1945 og for stridstjeneste andre steder i Kina, Hongkong, Malaya, Britisk Nord-Borneo, Brunei, Sarawak, Labuan og Sumatra etter nærmere bestemte vilkår og datoer.
Tjenestegjørende i Hongkong, Kina og Indonesia kunne etter nærmere bestemmelser også tildeles medaljen. Personell i marinen kunne, etter å ha blitt tildelt 1939–1945 Star, også gjøre seg fortjent til Pacific Star ved tjeneste i stillehavsområdet. Krigsseilere i handelsflåten kvalifiserte også for medaljen. Personell i Royal Air Force måtte ha gjennomført ett operasjonstokt mot fienden for å bli tildelt medaljen.
Den som etter å ha gjort seg fortjent til Pacific Star også kvalifiserte seg til Burma Star, ble ikke tildelt en ekstra medalje. I stedet ble medaljebåndet for Pacific Star utstyrt med båndspenne med innskriften «BURMA». På båndstripen ble dette markert med en rosett.
Medaljen ble i hovedsak tildelt tjenestegjørende i Royal Navy og til australsk og nyzealandsk personell.
Xenambyx
Xenambyx er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En ganske stor, lang og slank, rødbrun trebukk. Antennene er tynne og bare omtrent en tredjedel av kroppslengden. Pronotum er avrundet, fint og tett punktert. Dekkvingene er lange og parallellsidige.
Roman Cycowski
Roman Joseph Cycowski (født 25. januar 1901 i Tuszyn i Russland (nå i Polen), død 9. november 1998 i Palm Springs i USA) var en polsk-tysk-amerikansk sanger og jødisk kantor mm. Han sang baryton i den berømte tyske vokalsekstetten Comedian Harmonists.
Roman Cycowski kom fra en from jødisk familie. Hans far drev et lite spinneri. Faren var ortodoks, men likevel moderne. Han oppfordret sønnen til å dra ut for å studere.
I 1926 begynte han å studere musikk i Berlin. Da han nektet å gjøre militærtjeneste i Polen mistet han sitt polske statsborgerskap, og det ble umulig for ham å besøke familien. Han så dem aldri igjen.
I Berlin levde Cycowski til å begynne med av oppsparte midler, senere livnærte han seg ved å synge til stumfilmer på kino, Han fikk etterhvert økonomisk støtte fra søsken og foreldre. Under et engasjement i Großes Schauspielhaus ble han kjent med Ari Leschnikoff og Robert Biberti. Gjennom dem ble han med i vokalsekstetten Comedian Harmonists i 1928.
Etter at Comedian Harmonists ble oppløst som følge av det nazistiske styrets forbud mot å la jøder opptre Tyskland, dannet Cycowski et nytt eksilensemble sammen med de andre jødiske eksilantene Harry Frommermann og Erich A. Collin, først i Wien, senere i London, etterhvert under navnet Comedy Harmonists.
Han giftet seg med sitt langvarige vennskap Maria (Mary) Panzram som hadde forlatt Tyskland sammen med ham.
Etter at Comedy Harmonists var oppløst slo Cycowski seg ned i Los Angeles i 1941. Han grunnla en nattklubb som etter kort tid gikk konkurs. Da han fikk vite at faren var blitt slått til døde på åpen gate i hjembyen Łódź (av polakker) bestemte han seg for å bli kantor i den ortodokse jødiske synagogen i Los Angeles.
Etter 2. verdenskrig fikk han vite at tre av søsknene hans hadde omkommet i Auschwitz, bare én hadde overlevd.
I 1947 ble han kantor i Beth-Israel-templet i San Francisco. I 1971 trakk han seg tilbake og flyttet med sin kone til Palm Springs i California. Der begynte han igjen å virke som kantor.
I 1998 døde Roman Cycowski, 97 år gammel. Han var det siste gjenlevende medlemmet av Comedian Harmonists.
Louise Jameson
Louise Jameson (født 20. april 1951 i Wanstead i London i England) er en skuespillerinne, som er mest kjent for å ha spilt Leela i TV-serien Doctor Who. Jameson har også spilt i Emmerdale, The Omega Factor, Tenko, Bergerac og EastEnders.
Jameson gikk på Royal Academy of Dramatic Art og jobbet i to år hos Royal Shakespeare Company hvor hun spilte i Romeo og Julie, The Taming of the Shrew, Kong Lear og Blithe Spirit. Hun var også med i den første oppsetningen av Passion Play.
Jameson spilte Leela igjen i veldedighetsspesialen Dimensions in Time og i hørespill produsert av Big Finish Productions.
Innerst
En innerst (av mellomlavtysk insete, egentlig «innsitter» ) var en person som leide et rom eller et hus hos andre, men hadde egen husholdning. Som regel hadde vedkommende et håndverk som skomaker, snekker, skinnfellmaker etc. Begrepet «innerst» ble brukt i det norske bondesamfunnet fra midten av 1600-tallet til midten av 1800-tallet. En innerst kunne være velstående og tilhøre de øvre sosiale lag, men stort sett tilhørte han underklassen på landsbygda. Innersten var vanligvis enda mer underprivilegert enn husmannen. Betegnelsen ble brukt i folketellingen i 1801 til dels i kombinasjon med andre kategorier som «fattig», «smed» eller «kårmann». Schilbred definerer innerst som en losjerende med egen husholdning. Betegnelsen i Norge ble brukt om en person som leide husrom hos leilending eller husmann, men hadde sin egen husholdning. Betegnelsen ble brukt på landet. Schilbred siterer dansk ordbok fra 1833: «sidder til Huse, boer til Leie, enten hos en Gaardmand eller en Huusmand; en Indsidder». Innersten var en fri lønnsarbeider uten arbeidsplikt for husbonden. Innerster er omtalt i Christian Vs Norske Lov 3. bok, 21. kapittel «Om Tienistefolk paa Landet og i Kiøbstæderne, Inderster og Løsgængere».
Tittelen har vært brukt i mer eller mindre negative bemerkninger helt frem til i dag, for eksempel i diverse bygdebøker. I boken om husmannsplasser i Asker fortelles det om husmenn som hadde «innerst i huset» og i noen tilfeller var innersten en uføre eller fattig person som utløste tilskudd fra myndighetene. I gårdshistorie for Åfjord og Jøssund nevnes mange innerster, i noen tilfeller familier med barn, ektepar («Ole med kone losjerer som innerst») eller innerst i egen familie («husbondens bror», «innerst hos faren», «fremdeles som innerst hos faren»). I boka om Grue fortelles det også om innerster for eksempel en som «er kalt husmann, men var helst innerst hos broren», og en kvinne som ble innerst på en annen gård da mannen døde.
Mikal Hetle
Mikal Gjertsson Hetle eller Mikal Gjertsen (født 6. april 1853, død 31. mai 1930) var en bonde fra Råheimsdalen i Viksdalen. Han ble i 1906 arrestert og anklaget for mord på naboen Henrik Hetle. Han ble videre dømt til livsvarig fengsel, men ble i 1943 frikjent, 13 år etter sin død. Hetle hevdet hele tiden sin uskyld, og Hetle-saken er blitt en av norgeshistoriens mest omtalte justismord.
På gravstøtten over Mikal Hetle ved Viksdalen kirke står inskripsjonen ''«Skuldlaust dømt i 1907. Frikjent 7. april 1943. Fred over minne ditt»''.
27 (tall)
27 (tjuesju, også skrevet syvogtyve på riksmål) er det naturlige tallet som kommer etter 26 og kommer før 28.
James Francis Edward Stuart
James Francis Edward Stuart eller Stewart (på norsk gjerne kalt Jakob; født den 10. juni 1688 i St James's Palace i London, død den 1. januar 1766 i Roma) var den jakobittiske tronpretendenten til den skotske og engelske trone fra 16. september 1701 til sin død. Stewart ble ofte kalt The Old Pretender. Jakobittene refererte til ham som Jakob III av England og Jakob VIII av Skottland.
Foreldre og søstre
James Edward Stuart var sønn av Jakob II av England (James VII av Skottland) og dennes annen kone Maria av Modena. James Edward Stuart hadde en yngre søster og to eldre halvsøstre. Hans halvsøstre ble begge regjerende britiske dronninger, først Maria II av England (og Skottland) årene 1689–1694, og senere Anne av Storbritannia i perioden 1707–1714. Idet kongen tidligere hadde konvertert til katolisismen, betød fødselen av en sønn at James II ville blitt etterfulgt av nok en katolsk konge. Derfor ble hans eldste datter, den protestantiske Maria og hennes mann og fetter, den hollandske prins Vilhelm av Oranien, oppfordret av parlamentet oppfordret til å styrte i den såkalte «Glorious Revolution».
Deretter levde Jakob II i eksil i Frankrike med sin familie til sin død i 1701. Den 2. mars 1702 ble han utestengt ved parlamentets beslutning, og formelt fratatt alle de britiske adelstitler.
Tronkrav
James Francis Edward Stuart gjorde dermed krav på tittelen som konge av England, Skottland og Irland da faren døde i 1701. Han ble da anerkjent som den rettmessige konge blant annet av kong Ludvig XIV av Frankrike, som var hans søskenbarn. Og han forsøkte uten hell å invadere Skottland i 1708.
I 1714 prøvde jakobittene å lansere James som et bedre kongsemne enn hannoveren Georg, men dette var en umulighet i det protestantisk reformerte Storbritannia ettersom James holdt fast på sin katolske tro. Men det ble i det minste forsøkt: Jakobittene begynte med den oppstand som for ettertiden er kjent som The Fifteen. Den 15. desember 1715, kort etter kronpretendentens tilhengere var blitt militært svekket i slaget ved Sheriffmuir, landsteg James Francis Edward Stuart i Peterhead på Skottlands østkyst. Men kort etter sin ankomst ble han syk, tilbragte vinteren på Scone Palace, og reiste fra landet igjen allerede den 5. februar 1716, idet det i strid med forventningene bare var få skotter som bidro med aktiv støtte.
Da han kom tilbake til Frankrike var hans sterkeste støtte, kong Ludvig XIV, død. Den englelske tronpretedenten ble da i pakt med Freden i Utrecht ikke lengre tolerert å bo i landet. James Francis Edward Stuart flyttet da med sitt jakobittiske eksilhoff til det pavelige området i og rundt Avignon.
Gemalinne og sønner
James Edward Stuart var siden 1719 gift med den polske prinsesse Maria Klementina Sobieska (1702–1735). Hun var sønnedatter til kong Jan III Sobieski av Polen. Hennes far Jakob Sobieski (1667–1737) var polsk kronprins, men han ble ikke konge.
De fikk to sønner:
Yanina Wickmayer
Yanina Wickmayer (født 20. oktober 1989) er en belgisk tennisspiller. Hun representerte landet sitt under Sommer-OL 2012 i London, der hun ble utslått i andre runde i singel.
Biotopvern
Biotopvern (også kjent som dyre-/fugle-/plantefredningsområde) er et områdevern (i Norge i henhold til lov om naturvern av 19. juni 1970, men internasjonalt kan dette variere).
Internasjonalt kan biotopvern også benevnes som viltreservat og fuglereservat med mer, selv om disse reservatformene oftere er å forstå på linje med et naturreservat.
Hensikten med biotopvern er å sikre områder som har vesentlig betydning for planter eller dyr som blir fredet i medhold av samme bestemmelser som artsfredning. Dette skjer gjennom å forby utbygging, anlegg, forurensninger og andre inngrep for å bevare livsmiljøt i fredningsområdet. Biotopvernet som har et arts-formål skiller seg normalt fra generelt artsvern ved at biotopvernet sikter inn mot biotopene i et helt avgrenset, geografisk område.
Fylkesvei 4392
Fylkesvei 4392 går mellom Søyland og Kaffiholen i Hå kommune.
Frem til 2019 hadde veien betegnelsen fylkesvei 165.
Kentisk
Kentisk var en sørlig dialekt av angelsaksisk som ble snakket i det angelsaksiske kongedømmet Kent (angelsaksisk: Cantaware Rīce, «kenternes rike») i tidlig middelalder i England. Kentisk var det ene av fire dialektgrupper av angelsaksisk. De andre tre var mercisk, nordhumbrisk (som kollektivt var kjent som angliske dialekter) og vestsaksisk.
Hver av disse dialektene var assosiert med et uavhengig kongerike på de britiske øyer. Kentisk dialekt ble snakket i det området som er dagens grevskap Kent, Surrey, sørlige Hampshire og Isle of Wight av hovedsakelig folkegruppen jyder som innvandret til disse områdene fra dagens Danmark fra og med midten av 400-tallet.
Av disse kongerikene ble hele Northumbria og det meste av Mercia oversvømmet av nordboere fra Skandinavia, vikinger, i løpet av 800-tallet, hovedsakelig fra Danmark, men siden også fra Norge. Deler av Merica og hele Kent ble forsvart mot nordboerne, men ble deretter integrert inn i kongedømmet Wessex. På grunn av maktkonsentrasjonen og presset fra nordboerne, er det lite eller ingen skriftlige bevis på utviklingen av angelsaksiske dialekter utenfor Wessex etter kong Alfred av Wessex' forening før den språklige perioden med mellomengelsk (fra omkring begynnelsen av 1100-tallet til slutten av det 1400-tallet).
Liberia under OL
Liberia deltok første gang i olympiske leker under Sommer-OL 1956 i Melbourne og har med unntak for Sommer-OL 1968 i Mexico by, Sommer-OL 1976 i Montréal og Sommer-OL 1992 i Barcelona deltatt i alle påfølgende sommerleker. De deltok kun i åpningsseremonien under Sommer-OL 1980 i Moskva, før de sluttet seg til den internasjonale boikotten av lekene. Liberia har aldri deltatt i vinterlekene, og de har aldri vunnet noen medalje.
Skjerdingsdøla
Skjerdingsdøla er ei elv i Stryn kommune. Den er en del av Strynevassdraget og renner gjennom Skjerdingsdalen i fjellene mellom Stryn og Geiranger. Elva er 12,9 kilometer lang, og har et nedbørfelt på 72,2 km². Middelvannføringen ved munningen er 5,00 m³/s.
Elva har utspring fra Skjerdingsdalvatna (1 100 moh.) og renner mot sør gjennom Skjerdingsdalen. Ved Skjerdingsdalssætra kommer Grasdøla inn fra øst. Den nederste delen av elva går gjennom ei svært trang slukt kalt Glera (eller Glæra), som krysses av Jøl bru på riksvei 15 like før elva løper sammen med Videdøla og danner Hjelledøla.
Høyskoleforlaget
Høyskoleforlaget er et norsk forlag stiftet i 1991. Forlaget utga pedagogisk tilrettelagte fagbøker i trykt og digital form, med et særlig fokus på helse- og sosialfag, førskole- og allmennlærerutdanning, humaniora, natur-, og samfunnsfag samt journalistikk- og mediefag. I 2011 ble Høyskoleforlaget kjøpt av Cappelen Damm. Forlaget er en del av Cappelen Damm Akademisk, med hovedsatsningsområde innen pedagogikk og lærerutdanning. Avdelingen holder til i Kunnskapsparken på Gimlemoen, universitetsområdet i Kristiansand.
28 (tall)
28 (tjueåtte, også skrevet åtteogtyve på riksmål) er det naturlige tallet som kommer etter 27 og kommer før 29. Det er det nest minste perfekte tallet. 28 er satt sammen av faktorene 2, 2 og 7.
Norsk Industri (NHO)
Norsk Industri (etablert 28. november 2005) er en norsk arbeidsgiverorganisasjon for industrien i Norge og største landsforening i Næringslivets Hovedorganisasjon (NHO). Norsk Industri organiserer all fastlandsindustri i Norge, utenom næringsmiddelindustrien. Oljeselskapene er organisert i Norsk olje og gass, utenom deres fastlandsanlegg som Snøhvit, Mongstad og så videre. Statoil er derfor et av de største medlemmene i Norsk Industri, i tillegg til å være størst i Norsk olje og gass.
Organisasjonen ble etablert 28. november 2005, var virksom fra 1. januar 2006, og er en sammenslåing av de tidligere arbeidsgiverorganisasjonene Prosessindustriens Landsforening (PIL) og Teknologibedriftenes Landsforening (TBL) (tidligere De Mekaniske Værksteders Landsforening). Norsk Industri organiserer om lag 2 550 medlemsbedrifter med tilsammen ca 130 000 ansatte.
Norsk Industri ledes av administrerende direktør Stein Lier-Hansen. Styreleder fra 2017 er Helge Aasen fra Elkem. Nestleder er Geir Austigard fra Øglænd System.
Kwak Min-jung
Kwak er bosatt i Gwacheon i Gyeonggiprovinsen, like sør for Seoul. Hun tok sølv i det sørkoreanske kunstløpmesterskapet i 2010 og gull i juniormesterskapet i 2009.
Rhinotragus
Rhinotragus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, mer eller mindre rød- eller gulaktige trebukker. Disse artene har forholdsvis tynt og mykt hudpanser, oversiden er uten påfallende hår. Antennene er kortere enn kroppen. Hodet har en påfallende "snute" foran fasettøynene. Pronotum er mer eller mindre tønneformet, uten pigger på sidene. Dekkvingene har stumpvinklede til helt avrundede "skuldre" og er vanligvis litt tilsmalnende bakover, uten punktrader eller lengderibber. Beina er middels lange med tydelig klubbeformede lår og tynne legger.
Utbredelse
Gruppen er utbredt i Mellom- og Sør-Amerika.
Systematisk inndeling
Slektslisten følger.
A-91
A-91 er en russisk bullpup-automatrifle utviklet av KBP.
Riflen har en integrert 40 mm granatkaster montert under løpet. På visse eldre modeller var denne montert oppå løpet. Den er lik den russiske OC-14 Groza automatriflen.
Sophie Augusta Bonnevie
Sophie Augusta Bonnevie (født 24. februar 1864 i Vestre Aker, død 14. februar 1924 ) var en norsk salmedikter, forfatter og lærer som vokste opp i Arendal. Hun var datter av Margarete Henrikke Segelcke og amtmann i Nedenes amt 1868–1895, Niels Cornelius Bonnevie.
Hun var elev ved Elligers skole, og i 1885 tok hun guvernanteeksamen i Christiania. To år senere ble Bonnevie lærer ved Vaterland skole, men ble tvunget til å slutte etter et par år fordi helsen sviktet. Hun sluttet ikke å undervise, men opprettet en liten privatskole hjemme hos seg selv, og drev den til helsen gjorde det umulig å fortsette.
Hun hadde tidlig begynt å skrive små vers og leilighetsdikt til venner, og når sykdom stoppet hennes lærerarbeid viet hun seg til skrivingen. Bonnevie publiserte dikt i Morgenbladet og Menighetsblad for Christiania. I 1912 debuterte hun med diktsamlingen Mot lyset, og stiftsprost Gustav Jensen skrev forordet i den. Totalt ble 226 dikt og salmer publisert i tre diktsamlinger som ble utgitt på Gyldendals forlag.
Fra 1915 og frem til hun døde arbeidet hun som sekretær for stiftprosten mens han arbeidet med revisjonen av Landstads salmebok. Hennes hovedoppgave var opprinnelig å sørge for at rettskrivningen av 1907 ble gjennomført i den nye salmeboken. I tillegg til det var Bonnevie den eneste som leste og kritiserte Jensens egne salmer før de ble publisert. Ifølge Harald Stene Dehlin gikk hennes bemerkninger ofte ut på at hans salmer var tørre, upoetiske og sammensatt av lutter prekenmomenter. Bonnevie skrev mange salmer og åndelige sanger med tekster som forteller om sjelekamp og dyp følelse, og senere kroppslige smerter og melankoli. I salmeboken de arbeidet med ble fem av hennes egne salmer og en hun hadde oversatt utgitt. Den oversatte er «Arbeid, ti natten kommer» som opprinnelig ble skrevet av Annie Louise Coghill i 1854.
Fylkesvei 4390
Fylkesvei 4390 går mellom Njærheim og Søyland bru i Hå kommune.
Admiral Hipper-klassen
Admiral Hipper-klassen var en gruppe av fem tungkryssere bygd av Nazi-Tyskland i midten av 1930-årene. Klassen bestod av navneskipet «Admiral Hipper», «Blücher», «Prinz Eugen», «Seydlitz», og «Lützow». Bare de tre første skipene i klassen var fullført i tide til å bli brukt i kamphandlinger under andre verdenskrig. Arbeidet på «Seydlitz» stoppet da skipet var omtrent 95% ferdig, og det ble bestemt at hun skulle omgjøres til hangarskip - noe som heller ikke ble fullført. «Lützow» ble solgt i uferdig stand til Sovjetunionen i 1940.
«Admiral Hipper» og «Blücher» tok begge del i Weserübung-Nord - invasjonen av Norge - i april 1940. «Blücher» ble senket under slaget ved Oscarsborg festning, mens «Admiral Hipper» ledet angrepet på Trondheim. Etter invasjonen utførte «Admiral Hipper» angrep på den allierte handelstrafikken i Atlanterhavet. I 1942 ble skipet sent til Nord-Norge for å angripe de arktiske konvoiene, noe som kulminerte i slaget i Barentshavet i desember 1942. I slaget ble skipet skadet av britiske kryssere. «Prinz Eugen» ble brukt i kamphandlinger for første gang under Operasjon Rheinübung med slagskipet «Bismarck». Skipet ankom igjen Tyskland under Operasjon Cerberus, før hun igjen dro til Norge. Etter å ha blitt torpedert av en britisk ubåt vendte skipet nok en gang hjem til Tyskland for reparasjoner. Skipet ble tatt ut av tjeneste tidlig i 1943, ble delvis reparert og satt inn i tjeneste igjen innen høsten 1944 for flyktningtransport i 1945. Bare «Prinz Eugen» fortsatte å være i full tjeneste, og forble i Østersjøen frem til krigens slutt.
«Admiral Hipper» ble senket med vilje i Kiel i mai 1945. Dermed var «Prinz Eugen» det eneste skipet som overlevde krigen. Skipet ble gitt til den amerikanske marinen, som brukte skipet under atomprøvesprengninger i 1946. «Seydlitz» ble tauet til Königsberg og senket før ankomsten av Den røde armé, så de ikke kunne ta skipet. Etter krigen ble «Seydlitz» hevet og skrotet. «Lützow», nå med navn «Petropavlovsk», var uferdig under den tyske invasjonen av Sovjetunionen. Skipet ble brukt som artilleristøtte til hun ble senket i september 1941. Skipet ble igjen hevet et år senere og reparert nok til å kunne delta i å bryte beleiringen av Leningrad i 1944. «Lützow» ble brukt for sekundære formål fram til 50-tallet da hun ble demontert.
Harry Stack Sullivan
Harry Stack Sullivan (født 21. februar 1892 i Norwich, New York, død 14. januar 1949) var en amerikansk lege og psykiater kjent for sine teorier knyttet til psykoanalyse.
E3 Harelbeke 2015
E3 Harelbeke 2015 var den 58. utgaven av sykkelrittet E3 Harelbeke. Rittet ble arrangert over 215 km fredag 27. mars. Det var det sjette arrangementet på UCI WorldTour 2015.
Innsatsstyrke Rype
Innsatsstyrke Rype er en innsatsstyrke for Trøndelag Heimevernsdistrikt 12. Innsatsstyrken er oppkalt etter Operasjon Rype under andre verdenskrig.
Om Heimevernets innsatsstyrker
Heimevernets innsatsstyrker utgjør spydspissen av kampkraften i Heimevernet, og består av personell som er spesielt utvalgt, utdannet og utrustet. Styrkene kan hurtig mobiliseres, og er en nasjonal ressurs som skal bidra til nasjonal sikkerhet.
Randal Keynes
Randal Keynes (født 29. juli 1948) er en britisk miljøverner og forfatter. Han er tippoldebarn av biologen Charles Darwin. Han har skrevet boken Annie's Box, som har undertittelen Darwin, His Daughter and Human Evolution. Boken er en skildring av forholdet mellom Darwin og datteren, et forhold som endret Darwins syn på religion. Keynes er aktiv i arbeidet for å få Down House, Darwins hjem, inn på UNESCOs verdensarvliste.
Keynes er sønn av Ann Pinsent Adrian og psykologen Richard Keynes. Sønnen hans, Skandar, er skuespiller, kjent fra filmserien Legenden om Narnia. Han har også en datter, Soumaya. Han er i slekt med John Maynard Keynes og er bror til Simon Keynes. Han er også i slekt med nobelprisvinneren Edgar Douglas Adrian.
29 (tall)
29 (tjueni, også skrevet niogtyve på riksmål) er det naturlige tallet som kommer etter 28 og kommer før 30. 29 er også et primtall, det neste primtallet er 31.
32 (tall)
32 er et partall.
I andre sammenhenger
32 er også:
Hermann Goetz
Hermann Gustav Goetz (født 7. desember 1840 i Königsberg, død 3. desember 1876 i Hottingen i Zürich) var en tysk komponist.
Biografi
Goetz var elev fra Sterns konservatorium i Berlin, bl.a. under Hans von Bülow. 1863 ble han organist i Winterthur. En uhelbredelig tuberkulose tvang ham til å slutte i denne stillingen i 1870 og de siste årene av sitt liv drev Goetz kun med komposisjon.
Trond-Viggo og Samfundet
Trond-Viggo og Samfundet er et norsk TV-sendt stand-up-show med Trond-Viggo Torgersen på 12 episoder som gikk på NRK1 i 2003 og 2005. Dette var et slags musikalsk stand up-show fra storsalen i Studentersamfundet i Trondhjem, med massevis av sketsjer og figurer (blant annet "Flode"). Opptakene var gjort fra opptredener i 2002 og 2004. Første sesong ble sendt på torsdagskvelder, andre på fredagskvelder.
Første sesong ble i snitt fulgt av 574 000 seere. Premieren ble sett av 746 000. Premieren av andre sesong ble sett av 914 000.
Mellomanglere
Mellomanglere var et angelsaksiske folk fra anglere og deres område som lå innenfor det større kongedømmet Mercia i tidlig middelalder i England.
Opprinnelse og område
Det er sannsynlig at anglerne tidlig på 500-tallet kom inn i Midlands fra East Anglia og det området som kalles for The Wash, et estuar på nordvestsiden av East Anglia på Englands østkyst hvor Norfolk møter Lincolnshire. De som først etablerte seg ble etter hvert kalt for Middil Engli på angelsaksisk (gammelengelsk). Deres område var sentrert i dagens Leicestershire og East Staffordshire, men strakte seg antagelig så langt som til opplandene i Cambridgeshire og Chiltern Hills. Det ga dem et strategisk betydningsfullt område innenfor både Mercia og i England som helhet, og hvor de kunne dominere begge de viktige vegene Watling Street og Fosse Way, og de viktige trafikken på elven Trent, sammen med dens sidegreiner, Tame og Soar.
Mellomanglerne innenfor Mercia
Mellomanglerne ble underlagt det større kongedømmet Merica, åpenbart godt for regimet til Penda (ca 626-655) som åpenbart følte seg sikker nok til å plassere sin base på deres område. Han lot sin eldste sønn Peada bli fostret hos mellomanglerne. Den angelsaksiske skribenten Beda har fortalt at mellomanglerne ble mål for kristen misjonsvirksomhet av fire menn som var akseptert av Peada, og som selv lot seg kristne, delvis for å kunne gifte seg med datteren til kong Oswiu av Northumbria. Denne misjonen kom i 653 og omfattet den senere helgenen Cedd av Northumbria. Peadas konvertering og dåp i Northumbria indikerte muligens en form for manglende enighet eller lokal differensiering innenfor Mercia. Det er ikke sannsynlig at Peada kunne ha forfulgt en såpass forskjellig kurs enn hans far innenfor Mercia uten at han lokal støtte fra mellomanglerne.
Etter Pendas nederlag og død i 655 og mordet på Peada året etter på tilskyndelse fra hans hustru fra Northumbria, klarte Oswiu å dominere Mercia. Han utpekte en av de misjonerende prestene, Diuma fra Irland, til biskop over mellomanglerne og mercianerne. Beda har gjort mye ut av det faktum at det var mangel på prester som førte til at det var en biskop på to folk. Det synes å indikere at mellomanglerne, selv om de utgjorde en sentral del av Merica, var åpenbart atskilt fra resten av Mercia. Diuma døde blant mellomanglerne etter en kort, men i og for seg vellykket misjonering. Hans etterfølger, Ceollach, en annen prest fra Irland, dro hjem etter kort tid av grunner som Beda ikke går nærmere inn på. Han ble etterfulgt av henholdsvis Trumhere og Jaruman.
Wulfhere, en annen sønn av Penda, fortsatte å basere sitt styre over Merica blant mellomanglerne og med det kongelig hovedkvarter i Tamworth. I 669, etter at Jaruman var død, anmodnet han erkebiskopen i Canterbury om å sende en ny biskop. Det var Chad, bror av Cedd. I henhold til Beda ble Chad utsett som «biskop av mercianerne og folket i Lindsey». I dette tilfellet er det ingen tvil om at mellomanglerne var underlagt kategorien mercianere. Det ekslestiske senteret for hele regionen ble etablert på mellomanglernes område da Wulfhere donerte landområder et kort avstand fra Tamworth ved Lichfield slik at Chad kunne etablere et kloster. Det synes som skillet mellom folkene i Mercia ble gradvis fjernet og at det var mulig for dem alle å bli beskrevet som mercianere. Det er mindre åpenbart dette reflekterte forståelsen på Chads tid, eller om det var oppfatningen på Bedas tid, det vil si tidlig på 700-tallet.
Magnus Eriksson (andre betydninger)
Magnus Eriksson kan vise til flere personer:
Mellomanglere
Middle Anglia som et politisk og eklektisk senter
Viktigheten av Lichfield som et kirkelig sentrum levde lengre enn Merica som kongedømme. Det ble et av de rikeste og mest innflytelsesrike bispedømmer i engelsk middelalder, og er således kanskje det mest levende eksempelet på mellomanglernes betydning i engelsk historie.
Den latinske patriark av Konstantinopel
Konstantinopel ble i 330 Romerrikets hovedstad og dermed det viktigste bispesetet etter Roma, og utgjorde fra 451 ett av oldkirkens fem patriarkater. Den økende kløften mellom øst- og vestkirken (dvs. de fire ortodokse patriarkene på den ene siden og den katolske kirken med paven i Roma på den andre) førte i 1054 til det såkalte store skisma. Etter skismaet anerkjente ikke den katolske kirke lenger rettmessigheten til bl.a. patriarken av Konstantinopel.
Korsfarernes opprettelse av Det latinske riket i 1204 muliggjorde det for den katolske kirke å innsette egne, latinsk-rituelle patriarker av Konstantinopel. Den ortodokse patriarken ble utvist og levde i eksil i Nikea.
Med Mikael VIII Palaiologos’ gjenerobring av Konstantinopel i 1261 måtte den latinske patriarken forlate byen. Paven videreførte imidlertid patriarktittelen, som dermed etter hvert ble redusert til en ren æresbetegnelse. Patriarkalbasilikaen som var knyttet til Konstantinopel, var Peterskirken i Roma.
Den katolske kirkens krav på patriarksetet i Konstantinopel gjorde det vanskelig å oppnå forsoning med den ortodokse kirke. Etter 1948 ble patriarkatet derfor ikke lenger besatt. Pave Paul VI opphevet patriarkatet endelig i 1964.
Dagens katolske jurisdiksjon i Istanbul er det apostoliske vikariatet Istanbul (grunnlagt i 1742 som det apostoliske vikariat Konstantinopel).
Mangrullo (San José)
Mangrullo eller Mangrullo-Pueblo Leónico Rivero er en by i San José-departementet i det sørlige Uruguay. Byen har 81 innbyggere.
Befolkning
Mangrullo har 81 innbyggere (beregning 2011).
Kilde:
Transport
Ruta 1 Brigadier General Manuel Oribe forbinder Mangrullo med 🇺🇾 i vest.
Anna Jacobsdatter Borrebye
Anna Jacobsdatter Borrebye (1708–1762) var en dansk forfatter og salmedikter.
Hun ble født i Nakskov på Lolland som prestedatter, men i en familie med dårlig økonomi. Da moren døde måtte hun arbeide ute, og jobbet som tjenestejente, spinnerske og vever.
I flere år jobbet hun med sitt hovedverk Zions Sukke ved Babylons Floder som kom ut i 1741. Boken er på 232 sider og inneholder både salmer og andre tekster. Teologisk tilhørte hun pietismen. I Norsk Salmebok har hun skrevet fire vers i en salme med tilsammen seks vers.
Torstein Knarresmed
Torstein Knarresmed var antakelig en båtbygger fra Rovde på Sunnmøre, som var fiende av Olav den hellige, ettersom han hadde stjålet et skip fra ham. Båtbyggeriet lå ved sjøen i en bukt ved Knarrdal, et navn mange av innbyggerne også har. Flere funn etter et skipsbyggeri for knarrskip er gjort der, og ble beskrevet allerede i «Strøms Beskrivelse av Søndmøre».
Ifølge Snorre var Torstein den første som hogg kongen under slaget ved Stiklestad. Han hogg kongen med øks rett over det venstre kneet. Finn Arnesson drepte da straks Torstein.
33 (tall)
33 (trettitre, også skrevet treogtredve på riksmål) er det naturlige tallet som kommer etter 32 og kommer før 34.
Paraxenolea
Paraxenolea er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Små til middelsstore, brunspraglete trebukker. Antennene er minst dobbelt så lange som kroppen.
Levevis
Som de fleste andre trebukker borer larvene i ved.
Utbredelse
Arten lever i India.
Jaguarundi
Jaguarundi regnes som livskraftig på IUCNs rødliste, men arten har ikke blitt vurdert siden 9. mai 2014. Arten ble oppført på CITES Appendix I i Nord- og Mellom-Amerika i 1987 og er ellers oppført på CITES Appendix II andre steder, noe som gir den en viss beskyttelse.
Taksonomi
Jaguarundi var i perioden 1996–2008 klassifisert i slekten Herpailurus, men i 2008 ble den omklassifisert til slekten Puma. Stor genetisk distanse og store morfologiske forskjeller i forhold til puma, førte imidlertid til at arten ble reklassifisert til slekten Herpailurus igjen.
Jaguarundi og puma er så nært beslektet at de regnes som søsterarter. De to linjene splittet fra en felles forfar som levde i Nord-Amerika for cirka 4,2 millioner år siden, for deretter å spre seg til Sør-Amerika via Panamaeidet under den andre istiden.
Biologi
Den har et nærmest perfekt rundt hode, små semirunde ører, og et butt snuteparti. Pupillene er runde, som hos store kattedyr. Den veier normalt omkring 3,5–7,6 kg og har en kroppslengde på cirka 43–83 cm. Hunnen er såvidt lettere og noe kortere enn hannen. I tillegg kommer en lang, slank hale, som gjerne utgjør omkring 27,5–59 cm. Lemmene er korte, men kraftige, og i likhet med geparden kan heller ikke jaguarundien trekke inn klørne på baklabbene. Hodet er ganske lite og ørene bredt ansatt, små og ganske runde.
Den korte, tette pelsen har to former og er normalt enten mørk gråsvart eller brunsvart (ofte med grågrislede hårtupper), eller lysere rødbrun. Arten er blant de få kattene hvor pelsen normalt er helt uten flekker og markeringer. På grunn av de to distinkte fargevariantene trodde man lenge at det fantes to separate arter av dette dyret, men så er ikke tilfellet. Den mørke formen blir imidlertid assosiert med fuktig, tett skog, mens den lyse assosieres med tørre og åpne habitater, som også ser ut til å være den vanligste av de to. Begge pelsformene kan oppstå i samme kull.
Utbredelse og habitat
Jaguarundi er utbredt fra de nordlige kystene av Mexico gjennom Mellom-Amerika og sørover til det nordvestre Argentina, Peru, og Paraguay i Sør-Amerika. Tidligere fantes det også en liten bestand i det sørlige Texas og Arizona i USA, men status for disse dyra er usikker i dag, og forskere antyder at arten kan være utryddet der.
Jaguarundien trives i lavereliggende områder, med skog, savanne, buskmark, semitørt tornekratt, sumpland med mer. Så langt det er mulig vil den søke å unngå åpent jordbruksareal og beitemark. Den finnes og i Amazonasregnskogen, men er langt mer sjelden i slike strøk. Den er også svært sjelden å finne i høyder over NaN, selv om den er blitt registrert i høyder opp mot NaN.
Atferd
Jaguarundien jakter på dagtid, i motsetning til de fleste andre kattedyr. Den spiser i hovedsak fugler, gnagere, haredyr, krypdyr, virvelløse dyr og litt frukt. Den vil jakte på bufefugl om anledningen byr seg, og om den blir jaget kan den være svært hurtig.
Jaguarundien er relativt lett å temme, noe de innfødte i Sør-Amerika har benyttet seg av gjennom århundrer. Den er en effektiv jeger som holder bestanden av skadedyr nede i landsbyene. Jaguarundien etablerer store territorier. Hannens territorium kan være opp mot 88–100 km² stort, mens hunnen er ca. 13–20 km². Innenfor territoriet forflytter de seg nærmest konstant, og blir sjelden særlig lenge på et sted. Mest aktive er de i grålysningen og skumringen. Arten er terrestrial, men det er også kjent at den kan klatre i trær. Man tror at denne katten er solitær som voksen, men både par og mindre grupper har blitt observert.
Kjønnene kommer normalt bare sammen i paringstiden. Arten parer seg imidlertid året rundt, selv om det er mest vanlig i perioden september–november. Hunnen går drektig i 72–75 dager og føder deretter 1–4 unger (normalt to), som hun tar seg av alene. Ungene avvennes etter 5–6 uker og regnes som voksne og forplantningsdyktige etter 17–26 måneder, avhengig av kjønn.
Inndeling
Inndelingen følger «Felids and Hyenas of the World». IUCN/SSC Cat Specialist Group støtter ny inndeling av kattefamilien (Felidae), og herunder også en ny inndeling i gruppen av småkatter (Felis). Den nye inndelingen anerkjenner også inndelingen av kattefamilien i åtte distinkte klader (se fylogeni over), i henhold til Johnson et al. (2006).
Nina Furu
Furu har arbeidet med norske nettsider siden 1995, var nettredaktør for magasinene Det Nye og Foreldre & Barn og senere redaktør for portalsatsingen til Orkla Media, Hjemmet Mortensen og Egmont; Hjemmenett (1997–2001).
Furu er nå største eier, kursleder og fagansvarlig i Webgruppen AS, som leverer kurs i webkommunikasjon og digital marketing til profesjonelle i norske bedrifter og etater. Webgruppen leverer også internasjonale sertifiseringskurs i digital marketing fra Digital Marketing Institute.
Bakgrunn
Nina Furu er vokst opp på Ammerud i Oslo. Hun er utdannet ved Oslo katedralskole, og har eksamen i sosiologi og psykologi fra Universitetet i Oslo. Etter noen år som lærer, skrev hun jevnlig i publikasjonene Digi.no, Det Nye, Allers og Dine Penger.
Etter den såkalte dotcom-døden, der Hjemmenett ble avviklet, gikk Furu over til å drive opplæring i nett og nettkommunikasjon. Nettredaktørskolen etablerte hun i 2003, først som en del av kursavdelingen ved Westerdals School of Communication, og siden 2007 som selvstendig kurstilbud i regi av Furus selskap Webgruppen.
Foruten å holde kurs og foredrag, skriver Furu fagbøker om sitt felt og rådgir flere større selskaper om digital markedsføring og webkommunikasjon.
Publikasjoner
Furu har utgitt bøkene I Arbeid (Schibsted, 1993), Redigering for Web (Høyskoleforlaget, 2001), Webkommunikasjon (Høyskoleforlaget 2006), Slik skriver du for nett (Kommunikasjonsforlaget, 2010), Fra Triggerord til Hashtag (Høyskoleforlaget 2011), Sjangerskriving for digitale kanaler (Cappelen, 2013), Markedsføring og kommunikasjon på nett (Cappelen Damm, 2017).
Landeveissykkel
Landeveissykkel er en sykkel konstruert for sykling på jevnt underlag, som asfalt.
Eirik Bakke
Eirik Bakke (født 13. september 1977) er en norsk fotballtrener og tidligere fotballspiller som er hovedtrener for.
Han spilte senest for Sogndal Fotball, til og med 2012. Han har spilt 27 for Norge, og har over 50 kamper for aldersbestemte landslag. Han er sønn av den tidligere Sogndal-spilleren og nå avdøde Svein Bakke.
TV-karriere
Den 15. juni 2022 ble det opplyst at Eirik Bakke var en av de nye ekspertene i Viaplays nye Premier League-satsing.
Luigi Bottiglia Savoulx
Luigi Bottiglia Savoulx (født 16. februar 1752 i Cavour ved Torino i kongedømmet Sardinia, død 14. september 1836 i Roma) var en av den katolske kirkes kardinaler. Han var tilknyttet Den romerske kurie.
Han ble utnevnt til kardinal i juni 1834 av pave Gregor XVI.
Episkopalgenealogi
Hans episkopalgenealogi er:
Paralympiske sommerleker 1964
Paralympiske sommerleker 1964. Paralympics ble arrangert for andre gang i 1964 i Tokyo i Japan. Lekene ble avviklet mellom 3. og 12. november. 375 utøvere fra 21 nasjoner deltok og det ble konkurrert i 144 øvelser.
Liste over kulturminner i Gjøvik
Liste over kulturminner i Gjøvik er en oversikt over fredede og/eller bevaringsverdige bygninger og elementer i Gjøvik. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Shaanxi
Shaanxi (kinesisk: 陕西, pinyin: Shǎnxī) er en provins i Folkerepublikken Kina med 36 millioner innbyggere.
Den kinesiske enkelttegnsforkortelsen er 陕 for Shan.
Provinshovedstaden er Xi'an.
Romanisering og navn
Navnet kommer fra fylket 陕 Shǎn, et fylke som ligger i naboprovinsen Henan, og fra 西 Xi, som betyr «vest». Det gir: «Vest for [fylket] Shan».
35 (tall)
35 (trettifem, også skrevet femogtredve på riksmål) er det naturlige tallet som kommer etter 34 og kommer før 36.
Shaanxi
Historie
De første mennesker bosatte seg her for 1,15 millioner år siden og trengte så nedover og øst langs Guleelven. Shaanxi anses som en av de betydeligste vugger for den kinesiske sivilisasjon. Over 13 dynastier har hatt sine residenser i området, blant dem Zhou-, Qin-, Han- og Tang-dynastiene.
Den 2. februar 1556 ble provinsen rammet av det som anses å ha vært historiens kraftigste jordskjelv. Også naboprovinsene ble rammet; 830.000 menneskeliv gikk tapt.
Under dunganopprørene ble provinshovedstaden Xi’an i 1862 beleiret av inntrengende Taiping-opprørere fra sør, og året etter av muslimske hui. Frem til 1872 kontrollerte hui-kineserne særlig provinsens nordlige og vestlige deler, men også noen områder sørpå, og andre deler av det nordlige Kina. Under disse muslimske opprørene ble mange millioner drept, både hui- og han-kinesere. Dat det hele var over, var det svært få muslimer igjen i Shaanxi.
Mot slutten av 1911 ble også Xi'an grepet av revolusjonsbølgen, og provinsen Shaanxi erklærte seg uavhengig fra den keiserlige sentralregjering. Etter opprettelsen av Republikken Kina ble Shaanxi fra 1916 borgerkrigsslagmark mellom de nordlige militarister, kuomintangstyrker og kommunistiske styrker. Ca 1920 var det Anhui-klikken som dominerte, men rundt 1924 styrte Zhiligeneralene og 1926 Kuominchun. I den nordlige delen av provinsen etablerte kommunistene sitt sterke støttepunkt og sentrum i og rundt Yan'an i 1935 – område var endepunktet for «den lange marsjen».
Geografi og klima
Det nordlige Shaanxi er kaldt om vinteren, og svært varmt om sommeren. Vinter og vår er tørre årstider. Den sørlige del av provinsen får mnest regn.
Årlig middeltemperatur er mellom 9°C og 16°C – i januar er spennet mellom  −11°C til 3.5°C, og i juni fra 21°C til 28°C.
Administrasjon
Shaanxi er delt inn i 10 enheter på prefekturnivå (Én subprovinsiell by og 9 byprefekturer).
Larve
Larve (latin: larva, flertall: larvae) er ungdomsstadiet hos dyr der det nyklekkede individet er vesensforskjellig fra det voksne. Larvestadiet avsluttes ved at dyret gjennomgår en mer eller mindre tydelig metamorfose til den voksne formen. Larve brukes ofte som benevnelse på larver av insekter, men larver finnes i de fleste dyregrupper, også hos virveldyr. Larver forekommer hos dyr der egg har for lite næring til å produsere strukturene i det voksne dyret, og hos grupper der det voksne dyret har begrensede bevegelsesmuligheter og spredning foregår på larvestadiet. Hos mange parasitter er larvene en viktig mekanisme for å finne hovedvertsdyret.
Myklevatnet
Myklevatnet er en innsjø i Valle kommune i Agder, ved Brokke. Den har utløp mot nord til Myklevassåni.
Larve
Studier av larver er et eget fagfelt i biologien. Slektskapsforholdene mellom mange dyregrupper har først blitt forstått ved studier av larvestadiene.
Larver i dyreriket
Larvestadier finnes hos nesten alle dyr i havet, og også hos mange dyr på land. Særlig for dyr i havet er ofte larver som lever i de åpne vannmassene den eneste muligheten dyr har til å spre seg, og store deler av dyreplanktonet i verdenshavene er larver av diverse havdyr.
Mest kjent er larver hos insekter, og begrepet «larve» brukes særlig om insekter med fullstendig forvandling (holometabole insekter). Larver av sommerfugler kalles åmer, fluelarver kalles gjerne maggot. Larver hos hemimetabole insekter kalles nymfe. Hos fisk kalles larvestadiet for yngel, hos amfibier kalles det rumpetroll. Hos de marine dyrene finnes en rekke larveformer. Larver av mange bløtdyr kalles veliger, larver av tifotkreps kalles en zoea. Den primitive larveformer hos mange protostomier kalles trochophore, mens den motsvarede larvetypen hos deuterostomier kalles dipleurula. De mest primitive larvene er planula-larver, slik vi finner hos nesledyr og digene ikter.
Evolusjon av larver
Disse marine larvetypene kalles for primære larver fordi de er felles for store deler av dyreriket. Larvestadiene hos sekkdyr, beinfisk/amfibier, insekter/krepsdyr, korsettdyr og priapulider er derimot larvestadier som har utviklet seg separat i disse gruppene, og kalles sekundære larver.
Primære larver
Primære larver skiller seg fra andre larveformer ved at de er ulike det voksne dyret i helt grunnleggende trekk. Planula-larven til de radiærsymmetriske nesledyrene er for eksempel tosidig symmetriske, mens larvene til leddormer mangler leddinndeling som er selve kjennetegnet for rekken. Alle de primære larvene er marine og lever planktonisk. I noen grupper lever de av næringen fra plommen, men i de fleste gruppene finnes det filterspisende larver med funksjonell tarm som tar til seg næring som de filtrerer ut av vannmassene med en ring av flimmerhår.
Primære larver er ikke bare uferdige utgaver av de voksne dyrene, men funksjonelle og intrikate organismer med sin egen distinkte biologi. Mange av dem har en komplisert anatomi og et mangfold av strukturer og funksjoner som er desto mer bemerkelsesverdig fordi marine larver er så små.
De primære larvene både beveger seg og skaffer seg mat ved hjelp av bånd av cilier. Hos ecdysozoene (flere rekker, blant annet leddyr, rundormer og priapulider) gjør den stive kutikulaen i alle livsstadier at slike ciliebånd ikke kan dannes, og alle mangler primære larver.